 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 500-276/2023/3 (102-03) |
| Ljubljana, 15. 9. 2023 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Informacija o udeležbi državne sekretarke na Ministrstvu za notranje zadeve Republike Slovenije Helge Dobrin na konferenci ob 20. obletnici Palermske konvencije, Palermo, Italija, 28. in 29. september 2023 – predlog za obravnavo |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji sklep: Vlada Republike Slovenije se je seznanila z informacijo o udeležbi državne sekretarke na Ministrstvu za notranje zadeve Republike Slovenije Helge Dobrin na konferenci ob 20. obletnici Palermske konvencije, Palermo, Italija, 28. in 29. september 2023. Barbara Kolenko Helbl  generalna sekretarkaPriloga:* Informacija

Prejmejo:* Ministrstvo za notranje zadeve,
* Ministrstvo za pravosodje,
* Ministrstvo za zunanje in evropske zadeve.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Petra Aleksandra Marolt Vajda, namestnica vodje Službe za evropske zadeve in mednarodno sodelovanje, Ministrstvo za notranje zadeve |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Državna sekretarka na Ministrstvu za notranje zadeve Republike Slovenije Helga Dobrin se bo 28. in 29. septembra 2023 udeležila mednarodne konference ob 20. obletnici veljavnosti Konvencije Združenih narodov proti mednarodnemu organiziranemu kriminalu, t.i. Palermske konvencije. Konferenco soorganizirata Italijanska republika in Urad Združenih narodov za droge in kriminal (United Nations Office on Drugs and Crime, UNODC), njena osrednja tema pa bo področje policijskega in pravosodnega sodelovanja za preprečevanje in boj proti mednarodnemu organiziranemu kriminalu v povezavi s tihotapljenjem migrantov in trgovino z ljudmi. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: /**(Samo če izberete DA pod točko 6.a.)/ |
| **7.b Predstavitev ocene finančnih posledic pod 40.000 EUR:** Potrebna finančna sredstva za stroške poti so zagotovljena v okviru materialnih stroškov Ministrstva za notranje zadeve. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **Boštjan Poklukar****minister** |

**Informacija o udeležbi državne sekretarke na Ministrstvu za notranje zadeve Republike Slovenije Helge Dobrin na konferenci ob 20. obletnici Palermske konvencije, Palermo, Italija, 28. in 29. september 2023**

1. **Namen obiska:**

Državna sekretarka na Ministrstvu za notranje zadeve Republike Slovenije Helga Dobrin se bo 28. in 29. septembra 2023 udeležila mednarodne konference ob 20. obletnici veljavnosti Konvencije Združenih narodov proti mednarodnemu organiziranemu kriminalu, t.i. Palermske konvencije. Konferenco soorganizirata Italijanska republika in Urad Združenih narodov za droge in kriminal (United Nations Office on Drugs and Crime, UNODC).

Osrednja tema konference bo krepitev mednarodnega policijskega in pravosodnega sodelovanja za preprečevanje in boj proti mednarodnemu organiziranemu kriminalu, s posebnim poudarkom na preprečevanju in boju proti tihotapljenju migrantov in trgovine z ljudmi. Organizirane kriminalne združbe izkoriščajo migracijske tokove prek Mediterana proti Evropi in s tihotapljenjem migrantov in trgovino z ljudmi – dvema pojavoma, ki sta pogosto povezana – povzročajo zlorabe, izkoriščanje in tudi izgubo življenj.

1. **Program obiska:**

Konferenca se bo začela 28. septembra 2023 z uradno večerjo vodij delegacij. Delovni del konference bo potekal naslednji dan, 29. septembra 2023 in bo razdeljen v tri vsebinske sklope:

1. Pravni in pravosodni instrumenti, nacionalne aktivnosti in izzivi
2. Fenomen trgovine z ljudmi in tihotapljenja migrantov: orodja in dobre prakse v boju proti kriminalnim združbam
3. Pot naprej: prihodnje prednostne naloge in cilji.
4. **Obrazložitev:**

Sodobna mednarodna organizirana kriminaliteta je nadnacionalen in globalen pojav, ki vpliva, oblikuje in ogroža družbe v izvornih, tranzitnih in ciljnih regijah njegovega delovanja. Struktura, organiziranost in načini delovanja organizirane kriminalitete in kriminalnih združb se stalno prilagajajo ne samo tehnološkim, temveč tudi družbenim, političnim in drugim okoliščinam, v katerih delujejo.

Različne oblike mednarodne organizirane kriminalitete prinašajo milijardne zaslužke vsako leto, s čimer spodkopavajo gospodarski napredek in negativno vplivajo na napredek na področju vladavine prava. Da bi uspešno naslovili grožnjo, ki jo predstavlja mednarodna organizirana kriminaliteta, je bila leta 2000 v Palermu v Italiji podpisana Konvencija Združenih narodov proti mednarodnemu organiziranemu kriminalu, poznana tudi pod imenom Palermska konvencija. Veljati je začela 29. septembra 2003, k njej pa je pristopilo 191 držav. Konvencijo dopolnjujejo trije protokoli, ki se osredotočajo na posebne oblike oziroma področja organizirane kriminalitete: trgovino z ljudmi, tihotapljenje migrantov ter nezakonito trgovino z orožjem, njegovimi sestavnimi deli in strelivom.

Palermska konvencija predstavlja pomemben napredek v boju proti mednarodni organizirani kriminaliteti in odraža zavedanje držav pogodbenic o resnosti grožnje organizirane kriminalitete ter o pomenu spodbujanja in krepitve tesnega mednarodnega sodelovanja v boju proti njej. Od uveljavitve Palermske konvencije letos mineva 20 let, boj proti organizirani kriminaliteti pa ostaja izziv, ki ga ni mogoče uspešno nasloviti brez mednarodnega sodelovanja.

Da bi proslavili 20. obletnico uveljavitve Palermske konvencije Italija v sodelovanju z Uradom Združenih narodov za droge in kriminal organizira mednarodno konferenco, ki bo posvečena razpravi o konvenciji in njenih protokolih o trgovini z ljudmi in tihotapljenju migrantov kot temeljnimi pravnimi in operativnimi instrumenti za boj proti kriminalnim dejavnostim, povezanim z migracijami v Mediteranu. Razprava se bo osredotočila predvsem na policijsko in pravosodno sodelovanje za naslavljanje zlorab migracijskih tokov prek Mediterana s strani organiziranih kriminalnih združb, ki izvajajo tihotapljenje migrantov in trgovino z ljudmi ter tako povzročajo zlorabe, izkoriščanje in tudi izgubo življenj.

Državna sekretarka Helga Dobrin bo v okviru panela o orodjih in najboljših praksah v boju proti trgovini z ljudmi in tihotapljenju migrantov kot nacionalna koordinatorka za preprečevanje in boj proti trgovini z ljudmi predstavila slovenske dobre prakse in uspehe na tem področju. Predstavila bo tudi aktivnosti, ki jih izvajamo v okviru Brdo procesa na področju krepitve izmenjave informacij v boju proti organiziranemu kriminalu in tihotapljenju migrantov.

1. **Delegacija Republike Slovenije:**
* Helga Dobrin, državna sekretarka na Ministrstvu za notranje zadeve Republike Slovenije;
* Gregor Hudrič, generalni direktor Direktorata za policijo in druge varnostne naloge, Ministrstvo za notranje zadeve;
* Staša Nunič Kadunc, podsekretarka, Služba za evropske zadeve in mednarodno sodelovanje, Ministrstvo za notranje zadeve.